มีอาการปวดท้องเฉพาะเวลางอตัว หรือเวลาก้มช่วงตัวด้านบนลงมาค่ะส่วนตัวน้ำหนักเยอะ 75 กิโลค่ะ ปวดในแนวสะดือด้านขวาค่ะ ไม่แน่ใจว่าใช่ใส้ติ่งหรือเปล่าค่ะ
สวัสดีค่ะ อาการปวดท้องดังกล่าวมา อาจมีสาเหตุจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-ไส้ติ่งอักเสบ มักปวดมากๆบริเวณขวาล่าง มีคลื่นไส้ อาเจียน มีไข้ ร่วมด้วย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดจากลักษณะอาการดังกล่าวมา เข้าได้กับเรื่องของกล้ามเนื้อมากที่สุดค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ ปวดมากตรงตำแหน่งขวาล่าง มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป